06/08/2018 | Administración LocalMancomunidades
Mancomunidade Ría de Arousa-Zona Norte
Anuncio plan económico financeiro 2018-2019

En cumprimento do recollido no artigo 23 da Lei Orgánica 2/2012, do 27 de abril, de estabilidade orzamentaria e sustentabilidade financieira dase publicidade ao Plan Económico Financieiro aprobado polo Pleno desta Mancomunidade en data 13 de xullo de 2018, que ten a seguinte redacción: Considerando que con data 26 de xuño de 2018 aprobouse a expediente de liquidación do orzamento do exercicio 2017, no cal mediante o preceptivo informe de Intervención constatouse o incumprimento do obxectivo de REGRA DE GASTO, por un total de 78.552,90, derivado este da diferenza entre o gasto computable para 2017 obtido na liquidación do orzamento 2016 (164.626,47 euros) e o gasto computable do exercicio 2017 (246.636,53 euros). Visto 21 da Lei Orgánica 2/2012, do 27 de abril, no cal se dispón que “En caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita nun ano o cumprimento dos obxectivos ou da regra de gasto, co contido e alcance previstos neste artigo.” Visto o recollido no artigo 23.4 da LOEOSF, no que se dispón que: “Os plans económico-financeiros elaborados polas corporacións locais deberán estar aprobados polo pleno da corporación. Os correspondentes ás corporacións incluídas no ámbito subxectivo definido nos artigos 111 e 135 do texto refundido da Lei reguladora das facendas locais serán remitidos ao Ministerio de Facenda e Administracións Públicas para a súa aprobación definitiva e seguimento, salvo no suposto de que a comunidade autónoma en cuxo territorio se encontre a corporación local teña atribuída no seu estatuto de autonomía a competencia de tutela financeira sobre as entidadeslocais. Neste último suposto o plan será remitido á correspondente comunidade autónoma, a cal será a responsable da súa aprobación e seguimento. A comunidade autónoma deberá remitir información ao Ministerio de Facenda e Administracións Públicas dos ditos plans e dos resultados do seguimento que efectúe sobre eles. Os plans económico-financeiros remitiranse para o seu coñecemento á Comisión Nacional de Administración Local. Darase a estes plans a mesma publicidade que a establecida polas leis para os orzamentos da entidade.” Por todo o anteriormente exposto, esta Presidencia propón a aprobación do seguinte Plan Económico-Financieiro, que permita no exercicio en curso e no seguinte acadar o cumprimento das obrigas de estabilidade orzamentaria, regra de gasto e débeda pública, co seguinte contido: A Mancomunidade de Municipios “Ría de Arousa Norte” non ten entidades dependentes. A avaliación do incumprimento do obxectivo de regra de gasto, levouse a cabo mediante informe da Intervención emitido con ocasión da Liquidación do orzamento de 2017, incorporándose como anexo ao presente documento, aínda que se detallan a continuación os cálculos realizados no mesmo que pon de manifesto un incumprimento da regra gasto, despois de realizar os axustes correspondentes aos que fai referencia o manual da IGAE para o cálculo do déficit en contabilidade nacional adaptado ás Corporacións Locais: O artigo 12 da LOEPSF esixe ás Entidades Locais que a variación de gasto non computable supere a taxa de referencia do crecemento do PIB, que foi fixada para o exercicio 2017 no 2,1 %. Así pos, do recollido na liquidación do exercicio 2016, o gasto computable para o exercicio 2017 ten un límite de 168.083,62 € (164.626,47 € 1 x 1.021) Da redacción literal da Orde Ministerial HAP/2015/2012, do 1 de outubro, pola que se desenvolven as obrigas de información previstas na LOEPSF dedúcese a obrigación de comprobar, coa liquidación do Orzamento, o cumprimento do obxectivo da Regra de Gasto. O resultado da análise do cumprimento da Regra de Gasto deste exercicio é o seguinte: Do exposto nos apartados anteriores, vemos que durante a execución do exercicio 2017 incumpliuse a regra de gasto toda vez que, unha vez feitos os axustes pertinentes, o gasto cumputable referido ao exercicio 2017 elevouse a 246.637,15 €, superando os 168.083,62 € que a teor da liquidación do exercicio 2016 se establecían como límite do gasto computable.” As causas do devandito incumprimento traen a súa orixe nos seguintes motivos, ambos de carácter conxuntural: 1. Baixo nivel de execución do orzamento no exercicio 2016, o que derivou nun gasto computable para o exercicio 2017, unha vez aplicado o porcentaxe referente á taxa de referencia de crecemento do Producto Interior Bruto de medio prazo da economía española, baixo para o exercicio 2017.2. Un aumento notable do gasto corrente no exercicio 2017, destacando un suplemento de creto financiado con remanente de tesourería para gastos xerais por 30.000 euros, o que supuxo un incremento das previsións iniciais nun 10,17%, xa moi superior a taxa de crecemento do PIB Neste senso, e debido ao sistema de financiación da Mancomunidade na que a maior parte da financiación da mesma procede das aportacións realizadas polos Concellos integrantes da mesma (Rianxo, Boiro, A Pobra do Caramiñal e Ribeira) e sen prexuizo das diversas subvencións outorgadas ou convenios subscritos con outras Administracións para a financiación das actividades propias deste ente, procede presumir que en materia de ingresos estos non van a sufrir grandes variacións, toda vez que nos últimos dous exercicios a previsión total de ingresos mantívose constante (295.000,00 euros) sen que para o exercicio 2019 se poidan ter indicios de que esta cifra aumente ou disminúa. Con respecto aos gastos, se se segue con esta tendencia de recoñecemento de obrigas, observamos que estas están superando os dereitos recoñecidos, polo que procede limitar o gasto Podese observar como nos últimos 3 anos o promedio de ORN foi do 176,56 % respecto dos créditos iniciais, mentres que os DRN foron do 158,49 %. Do anterior, pódese inferir que as obrigas recoñecidas estan sendo superiores aos dereitos recoñecidos. Aplicando os promedios de execución de gastos e ingresos para os exercicios 2018 e 2019 obteríanse un resultados de: Se en lugar das porcentaxes de execución se analizan os saldos orzamentarios resultantes de cada exercicio, o saldo promedio da lugar ás seguintes conclusións: Observase que de seguir coa tendecia dos gastos, estos provocarían no exercicio en curso un novo déficit de -172.516,00 euros. Tendo en conta que o obxectivo incumprido foi a regra de gasto e considerando que a mesma derivou, tal e como se expón no apartado segundo do presente plan en circunstancias que poden ser consideradas conxunturais e carentes de unha natureza estrutural, as medidas propostas consistirán en: a) Control no gasto, en especial aqueles gastos que en termos SEC sexan computables aos efectos da regra de gasto ao non estar dentro dos supostos de non computabilidade aos efectos deste obxectivo e en especial non acudir á utilización do remanente de Tesourería para gastos xerais na medida que sexa posible para atender as obrigas. Detectase que o gasto elevado se produce no capítulo 2 de gastos “gastos correntes en bens e servizos”, polo que procede un control das adquisicións imputables ao citado capítulo, así como do aboamento das axudas de custo. b) Con carácter optativo ou acumulativo ao indicado no punto a), pódese incrementar a aportación realizada polos Concellos integrantes da Mancomunidade. O prazo de execución das medidas que se recollen neste Plan Económico-financieiro será o período 2018-2019, de xeito que entenderase cumprido o plan se a liquidación do exercicio orzamentario 2018 presenta o cumprimento dos obxectivos de estabilidade orzamentaria, regra de gasto e débeda pública. En referencia á regla de gasto, e sobre o gasto computable respecto do exercicio 2017, cuantificaremos as medidas a adoptar da seguinte maneira, tomando como base o gasto computable computado no exercicio 2017 derivado da liquidación do 2016 (168.083,62 €): a) non usar o remanente de Tesourería para gastos xerais, aos efectos de financiar modificacións orzamentarias --> - 30.000,00 euros de gasto computable 2 b) diminución do capítulo II de gastos en 50.000,00 euros. Dos datos comparados das liquidacións dos exercicios 2016 e 2017, no primeiro deles as obrigacións recoñecidas netas no citado capítulo foron 222.433,85 euros, mentres que no segundo foron 310.750,64 euros, sen que as obrigacións financiadas mediante aportacións (subvencións/transferencias) doutras Administracións, e polo tanto non computables a efectos SEC, diferisen sensiblemente entre ambos exercicios. Da conxunción de ambas medidas parece suficiente para atender o exceso de gasto computable sobre o límite máximo que no exercicio 2017 foi de 78.553,53 euros. Non procede facer maiores axustes, toda vez que o limitado orzamento de este ente vería significativamente reducida a súa capacidade de actuación de efectuar maiores restricións ao gasto. O que se publica para o seu xeral coñecemento, en Boiro a 31 de xullo de 2018 O Presidente Asdo. José Luis Piñeiro García